               EURÓPSKA KOMISIA
            V Bruseli30. 5. 2022
            COM(2022) 248 final
            2022/0170(BUD)

            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii na pomoc pracovníkom, ktorí prišli o zamestnanie, na základe žiadosti Grécka – EGF/2021/008/Attica electrical equipment manufacturing

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (EGF), sú stanovené v nariadení Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013
                  1
                (ďalej len „nariadenie o EGF“).

               2.Grécko podalo 21. decembra 2021 žiadosť EGF/2021/008 EL/Attica electrical equipment manufacturing o finančný príspevok z EGF v dôsledku prepúšťania v ekonomickom odvetví zaradenom do divízie 27 klasifikácie NACE Revision 2 (Výroba elektrických zariadení) v regióne úrovne NUTS 2 Atika (EL30) v Grécku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2021/008 EL/Attica electrical equipment manufacturing

                        Členský štát

                        Grécko

                        Dotknutý (-é) región (-y) (úroveň NUTS 2
                           2
                        )

                        Atika (EL30)

                        Dátum podania žiadosti

                        21. decembra 2021

                        Dátum potvrdenia prijatia žiadosti

                        21. decembra 2021

                        Doručenie prekladu

                        11. februára 2022

                        Dátum žiadosti o dodatočné informácie

                        24. februára 2022

                        Termín na poskytnutie dodatočných informácií

                        17. marca 2022

                        Termín na dokončenie posúdenia

                        7. júna 2022

                        Intervenčné kritérium

                        článok 4 ods. 2 písm. b) nariadenia o EGF

                        Počet dotknutých podnikov

                        6

                        Odvetvie (-a) ekonomickej činnosti

                        (divízia NACE Revision 2)
                           3

                        divízia 27 (Výroba elektrických zariadení)

                        Referenčné obdobie (šesť mesiacov):

                        1. apríla 2021 – 1. októbra 2021

                        Počet pracovníkov, ktorí prišli o zamestnanie počas referenčného obdobia (a)

                        206

                        Počet pracovníkov, ktorí prišli o zamestnanie pred referenčným obdobím alebo po ňom (b)

                        0

                        Celkový počet pracovníkov, ktorí prišli o zamestnanie (a + b)

                        206

                        Celkový počet oprávnených prijímateľov

                        206

                        Celkový počet dotknutých prijímateľov

                        206

                        Rozpočet na personalizované služby (v EUR)

                        1 689 800

                        Rozpočet na využívanie EGF
                           4
                         (v EUR)

                        70 000

                        Celkový rozpočet (v EUR)

                        1 759 800

                        Príspevok z EGF (85 %) (v EUR)

                        1 495 830

               POSÚDENIE ŽIADOSTI

               Postup

               4.Grécko podalo žiadosť EGF/2021/008 EL/Attica electrical equipment manufacturing 21. decembra 2021, t. j. do 12 týždňov odo dňa, keď boli splnené intervenčné kritériá stanovené v článku 4 nariadenia o EGF. Komisia potvrdila prijatie žiadosti v ten istý deň a 24. februára 2022 požiadala Grécko o dodatočné informácie. Tieto dodatočné informácie boli poskytnuté do 15 pracovných dní od požiadania. Lehota 50 pracovných dní od prijatia úplnej žiadosti, v ktorej by Komisia mala dokončiť posúdenie súladu žiadosti s podmienkami na poskytnutie finančného príspevku, uplynie 7. júna 2022.

               Oprávnenosť žiadosti

               Príslušné podniky a prijímatelia

               5.Táto žiadosť sa týka 206 pracovníkov, ktorí prišli o zamestnanie a ktorých činnosť bola ukončená v ekonomickom odvetví zaradenom do divízie 27 klasifikácie NACE Revision 2 (Výroba elektrických zariadení). K prepúšťaniu došlo v regióne Atika (EL30) na úrovni NUTS 2. Hromadné prepúšťanie sa týka spolu 6 podnikov.

                        Podniky a počet pracovníkov, ktorí prišli o zamestnanie v referenčnom období

                        BSH OIKIAKES SYSKEVES ANON. VIOM. ETAIRIA [BSH-Pitsos]

                        166

                        SELLER HELLAS AVEE

                        6

                        NEXANS HELLAS

                        MONOPROSOPI AVE

                        6

                        KAMPOURAKIS GEORGIOS - G.E.M.A.

                        11

                        SAMMLER V.

                        MICHALOPOULOS AEVE

                        7

                        MAVILEK AVEE

                        10

                        Celkový počet podnikov: 6

                        Celkový počet pracovníkov, ktorí prišli o zamestnanie:

                        206

                        Celkový počet samostatne zárobkovo činných osôb, ktorých činnosť bola ukončená:

                        0

                        Celkový počet oprávnených pracovníkov a samostatne zárobkovo činných osôb:

                        206

               Intervenčné kritériá

               6.Grécko predložilo žiadosť na základe intervenčných kritérií uvedených v článku 4 ods. 2 písm. b) nariadenia o EGF, podľa ktorého musí v referenčnom období šiestich mesiacov v podnikoch, ktoré pôsobia v rovnakom ekonomickom odvetví vymedzenom na úrovni divízie klasifikácie NACE Revision 2 a nachádzajú sa v jednom regióne alebo v dvoch susediacich regiónoch vymedzených v členskom štáte ako regióny úrovne NUTS 2, dôjsť k ukončeniu činnosti najmenej 200 pracovníkov, ktorí prišli o zamestnanie. V regióne NUTS 2 Atika (EL30) prišlo o zamestnanie 206 pracovníkov.

               7.Referenčné obdobie šiestich mesiacov týkajúce sa žiadosti trvalo od 1. apríla 2021 do 1. októbra 2021.

               Výpočet počtu pracovníkov, ktorí prišli o zamestnanie, a prípadov ukončenia činnosti

               8.Počet pracovníkov, ktorí prišli o zamestnanie počas referenčného obdobia, sa vypočítal takto:

               –
                     186 od dátumu individuálnej výpovede zo strany zamestnávateľa, ktorou sa pracovník stáva nadbytočným alebo sa ňou ukončuje pracovná zmluva alebo pracovný pomer pracovníka, a

               –
                     20 od dátumu de facto ukončenia pracovnej zmluvy alebo pracovného pomeru alebo uplynutia obdobia, na ktoré boli pracovná zmluva alebo pracovný pomer uzavreté.

               Oprávnení prijímatelia

               9.Celkový počet oprávnených prijímateľov je 206.

               Opis udalostí, ktoré viedli k prepúšťaniu a ukončeniu činnosti

               10.Hlavnou udalosťou, ktorá viedla k tomuto prepúšťaniu, je zatvorenie výrobného závodu spoločnosti Pitsos
                  5
                v regióne Atika, pričom oddelenie pre kvalitu, oddelenie predaja a oddelenie služieb pre zákazníkov sa v Grécku ponechali.

               11.Kombinácia faktorov vrátane nedostatočnej automatizácie a vyspelej výroby, vysokých výrobných nákladov na domáce spotrebiče a nedostatku dodávok elektrických komponentov na domácom trhu viedla k strate konkurencieschopnosti továrne Pitsos. Na zníženie výrobných nákladov a optimalizáciu výrobného zariadenia si závod vyžadoval značné kapitálové investície. Takéto investície však manažment BSH-Pitsos nepodporil
                  6
                a napokon sa rozhodlo o presune výroby do Turecka, kde sú výrobné náklady nižšie
                  7
               .

               12.Okrem toho dlhotrvajúca sociálno-ekonomická kríza (2008 – 2016) v Grécku mala významný vplyv na výdavky spotrebiteľov, čo zase znížilo domáci dopyt po nových domácich spotrebičoch. V období od roku 2008 do roku 2016 sa výdavky na domáce spotrebiče v Grécku znížili o 35 % z približne 824 miliónov EUR v roku 2008 na približne 536 miliónov EUR v roku 2016
                  8
               . Aj keď sa výdavky na domáce spotrebiče v rokoch 2017 až 2019 zvýšili o 9,5 %, boli opäť zasiahnuté pandémiou COVID-19 a v roku 2020 klesli v porovnaní s rokom 2019 o 50 %
                  9
               .

               13.Oznámenie o zastavení prevádzok v továrni Pitsos bolo vydané v septembri 2017
                  10
               . Dosiahla sa však dočasná dohoda o predĺžení výroby do začiatku roka 2021 s cieľom zmierniť nepriaznivé dôsledky zatvorenia závodu. Proces zatvorenia prevádzok a prepúšťania pracovníkov sa mal ukončiť do 31. marca 2021
                  11
               . Opatrenia však trvali dlhšie, než sa plánovalo, a preto k prepúšťaniu pracovníkov dochádzalo v prevažnej miere v období od apríla do septembra 2021.

               14.Pokiaľ ide o prepúšťanie v ďalších piatich podnikoch
                  12
               , Grécko tvrdí, že odvetvie výroby elektrických zariadení čelí výzvam, najmä potrebe digitálnej transformácie a automatizácie, ako aj nedostatočným zručnostiam pracovnej sily na prispôsobenie sa rýchlo sa meniacemu digitálnemu hospodárstvu.

               15.Základné digitálne zručnosti gréckeho obyvateľstva sú stále nedostatočne rozvinuté a zaostávajú za priemerom EÚ, čo znamená vysoké riziko technologického zaostávania a digitálnej negramotnosti
                  13
               . Podľa indexu digitálnej ekonomiky a spoločnosti (DESI) Európskej komisie za rok 2021 sa Grécko umiestnilo na 22. mieste z 27 členských štátov EÚ, pokiaľ ide o integráciu digitálnych technológií do obchodných činností, a v porovnaní s priemerom EÚ (31 %) len 23 % jednotlivcov má lepšie ako základné digitálne zručnosti
                  14
               .

               Očakávaný účinok prepúšťania na hospodárstvo a zamestnanosť na miestnej, regionálnej alebo vnútroštátnej úrovni

               16.Hoci miera nezamestnanosti v Grécku od roku 2013, keď dosiahla najvyššiu úroveň 27,5 %, postupne klesá
                  15
               , v roku 2021 zostala jednou z najvyšších v EÚ, a to na úrovni 15,3 %
                  16
               .

               17.Región Atika je z hľadiska počtu obyvateľov najväčší v Grécku s približne 3,7 milióna obyvateľov, čím zabezpečuje takmer polovicu (47 %) celkového národného HDP. V decembri 2021 bol v regióne Atika najvyšší počet nezamestnaných osôb (342 744 osôb), čo predstavovalo 31 % evidovaných nezamestnaných osôb v krajine
                  17
               . Počet nezamestnaných pracovníkov v Atike sa zvýšil o 3,8 %, z 334 658 v decembri 2019
                  18
                na 347 427 v decembri 2021
                  19
               . Okrem toho takmer štvrtina (24,1 %) obyvateľstva Atiky je ohrozená chudobou a sociálnym vylúčením
                  20
               . Prepúšťanie v odvetví výroby elektrických zariadení v regióne Atika ešte viac zhorší situáciu, pokiaľ ide o nezamestnanosť a prispeje k rozšíreniu chudoby v regióne.

               18.Grécke orgány tvrdia, že prepustení pracovníci budú čeliť ťažkostiam s opätovným zamestnaním, keďže väčšina z nich (81 %) má nižšie sekundárne vzdelanie alebo ešte nižšie vzdelanie
                  21
               . Ponúkané opatrenia zvýšia ich šance nájsť si prácu na otvorenom trhu práce alebo podporia tých, ktorí chcú začať podnikať.

               Uplatňovanie rámca kvality EÚ pre predvídanie zmien a reštrukturalizácie (QFR)

               19.Grécko uviedlo, ako zohľadnilo odporúčania stanovené v rámci kvality EÚ pre predvídanie zmien a reštrukturalizácie. Grécke orgány potvrdili, že boli dodržané postupy na lepšie predvídanie a riadenie procesov reštrukturalizácie a boli prijaté opatrenia.

               20.V nadväznosti na oznámenie o zatvorení výrobného oddelenia spoločnosti Pitsos v septembri 2017
                  22
                vedenie spoločnosti a zástupcovia zamestnancov uskutočnili rozsiahle konzultácie s cieľom preskúmať pred zvážením prepúšťania všetky dostupné možnosti. Na zmiernenie účinkov zatvorenia závodu, najmä na zamestnancov, sa rozhodlo o predĺžení výrobných činností do 31. decembra 2020. Zároveň bol naplánovaný proces ukončenia činností a prepúšťania zamestnancov do 31. marca 2021
                  23
               .

               21.Rokujúce strany sa dohodli aj na vytvorení systému dobrovoľného ukončenia pracovného pomeru, ktorý zahŕňal kompenzačný balík, príspevky na dôchodok a dodatočné finančné výhody, ako sú darčekové poukážky na domáce spotrebiče od spoločnosti. Zahŕňal aj obmedzený program odbornej prípravy s poradenstvom, profesijným poradenstvom a pomocou pri zostavovaní životopisu (CV).

               Komplementarita s opatreniami financovanými z vnútroštátnych prostriedkov alebo prostriedkov Únie

               22.Grécko potvrdilo, že ďalej uvedené opatrenia, na ktoré bol udelený finančný príspevok z EGF, nebudú financované z iných finančných nástrojov Únie.

               Postupy konzultácií s dotknutými prijímateľmi alebo ich zástupcami, alebo so sociálnymi partnermi, ako aj s miestnymi a regionálnymi orgánmi

               23.Grécko uviedlo, že koordinovaný balík personalizovaných služieb bol vypracovaný po konzultáciách so zástupcami pracovníkov a s ministerstvom práce a sociálnych vecí. Riadiaci orgán pre EGF usporiadal 24. novembra 2021 stretnutie so zástupcami pracovníkov a s viacerými bývalými zamestnancami s cieľom prediskutovať navrhovanú žiadosť a obsah integrovaného balíka opatrení.

               Dotknutí prijímatelia a navrhované opatrenia

               Dotknutí prijímatelia

               24.Predpokladá sa, že na opatreniach sa zúčastní 206 pracovníkov, ktorí prišli o zamestnanie. Rozdelenie týchto pracovníkov podľa rodu, vekovej skupiny a úrovne vzdelania:

                        Kategória

                        Počet očakávaných prijímateľov

                        Rod:

                        muži:

                        180

                        (87,4 %)

                        ženy:

                        26

                        (12,6 %)

                        nebinárne osoby:

                        0

                        (0,0 %)

                        Veková skupina:

                        do 30 rokov:

                        26

                        (12,6 %)

                        30 – 54 rokov:

                        137

                        (66,5 %)

                        viac ako 54 rokov:

                        43

                        (20,9 %)

                        Stupeň vzdelania:

                        nižšie sekundárne vzdelanie alebo nižšie vzdelanie
                           24

                        167

                        (81,1 %)

                        vyššie sekundárne vzdelanie
                           25
                         alebo postsekundárne vzdelanie
                           26

                        6

                        (2,9 %)

                        terciárne vzdelanie
                           27

                        33

                        (16,0 %)

               Navrhované opatrenia

               25.Personalizované služby, ktoré sa majú poskytnúť pracovníkom, ktorí prišli o zamestnanie, zahŕňajú tieto opatrenia:

               –Profesionálne poradenstvo: toto opatrenie sa bude poskytovať všetkým účastníkom a bude pozostávať z individuálnych stretnutí a usmernení v týchto fázach:

               (1)Všeobecné informačné a uvítacie stretnutia: počas tejto fázy dostanú účastníci usmernenia o procese podpory, informácie o navrhovaných opatreniach a dostupných školeniach. Patria sem aj činnosti, ako je zber osobných a odborných údajov, posudzovanie odborných spôsobilostí uchádzačov o zamestnanie a ich potrieb, pokiaľ ide o služby.

               (2)Proces individuálneho rozvoja, osobné a profesionálne hodnotenie: cieľom tohto opatrenia je pomôcť prijímateľom identifikovať ich vlastné silné stránky, ale aj slabé stránky, ktoré môžu brániť účinnému hľadaniu si zamestnania a/alebo ovplyvňovať ich rozhodnutia v oblasti kariéry. Osobitný dôraz sa bude klásť na rozvoj zručností a informovanie o potrebách trhu práce.

               (3)Vypracovanie a príprava individuálneho akčného plánu: zahŕňa prípravu podrobného individuálneho profesijného akčného plánu. Účastníci, ktorí majú záujem o založenie podniku, dostanú podporu vrátane odbornej prípravy v oblasti podnikania.

               –Odborná príprava v oblasti digitálnych zručností: všetci účastníci absolvujú odbornú prípravu v oblasti digitálnych zručností podľa úrovne vedomostí a na základe potrieb. Odborná príprava povedie, ak to bude možné, k získaniu osvedčení.

               –Odborná príprava/vzdelávanie: cieľom tohto opatrenia je poskytovanie špecializovanej odbornej prípravy/rekvalifikácie (napr. odborné vzdelávanie a príprava vedúce k získaniu osvedčenia, licencia na výkon povolania, kurzy cudzích jazykov, vodičský preukaz vodičov z povolania atď.). Zahrnuté sú aj programy vysokoškolského vzdelávania (napr. postgraduálne programy) trvajúce menej ako dva roky.

               –Vysokoškolské vzdelávanie: bude zamerané na získanie kvalifikácie nadobudnutej vzdelaním v inštitúciách vysokoškolského vzdelávania (vysokoškolský titul alebo postgraduálny diplom v príslušnej špecializácii).

               –Príspevok na založenie podniku: prijímatelia, ktorí začnú podnikať, dostanú príspevok do výšky 22 000 EUR na úhradu nákladov na založenie podniku. Počas počiatočného procesu môžu využívať aj personalizované tútorstvo. Príspevok sa bude vyplácať v niekoľkých splátkach na základe dosiahnutia vopred stanovených čiastkových cieľov. Podmienkou prvej splátky je, že prijímatelia musia vypracovať podnikateľský plán v spolupráci s poradcom pre podnikanie a podnik musí byť registrovaný na príslušnom úrade pre správu verejných financií.

               –Ponúknu sa ďalšie stimuly:

               Príspevok na profesijné poradenstvo: prijímatelia, ktorí dokončia všetky odborné poradenské stretnutia, dostanú jednorazový príspevok vo výške 700 EUR.

               Odborná príprava v oblasti digitálnych zručností: účastníci, ktorí absolvujú odbornú prípravu v oblasti digitálnych zručností, dostanú jednorazový príspevok vo výške 600 EUR.

               Príspevok na odbornú prípravu/vzdelávanie: prijímatelia, ktorí ukončia program odbornej prípravy/vzdelávania, dostanú príspevok vo výške 800 EUR.

               Príspevok na vysokoškolské vzdelávanie: prijímatelia, ktorí ukončia vysokoškolské vzdelávanie (dvojročné programy), dostanú príspevok vo výške 800 EUR.

               26.Odborná príprava v oblasti digitálnych zručností bola zahrnutá ako horizontálny prvok pri zostavovaní navrhovaných opatrení. Tento balík opatrení prispeje v súlade s článkom 7 ods. 2 nariadenia o EGF k šíreniu horizontálnych zručností potrebných v digitálnom priemyselnom veku, ako aj v hospodárstve, ktoré efektívne využíva zdroje.

               27.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               28.Grécko poskytlo požadované informácie o opatreniach, ktoré sú pre príslušné podniky povinné na základe vnútroštátneho práva alebo podľa kolektívnych zmlúv. Potvrdilo, že finančným príspevkom z EGF sa nenahrádza žiadne z týchto opatrení.

               Odhadovaný rozpočet

               29.Odhadované celkové náklady sú 1 759 800 EUR vrátane výdavkov na personalizované služby vo výške 1 689 800 EUR a výdavkov na činnosti prípravy, riadenia, informovanosti a propagácie, kontroly a podávania správ vo výške 70 000 EUR.

               30.Celková výška požadovaného finančného príspevku z EGF je 1 495 830 EUR (85 % celkových nákladov).

               31.Vnútroštátne predbežné financovanie alebo spolufinancovanie sa poskytuje v rámci verejného investičného programu gréckeho ministerstva hospodárstva a rozvoja.

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)
                           28

                        Odhadované celkové náklady

                        (v EUR)
                           29

                        Personalizované služby [opatrenia podľa článku 7 ods. 2 písm. a) nariadenia o EGF]

                        Odborné poradenstvo

                        (Επαγγελματική συμβουλευτική)

                        206

                        1 000

                        206 000

                        Odborná príprava v oblasti digitálnych zručností

                        (Κατάρτιση σε ψηφιακές δεξιότητες)

                        206

                        700

                        144 200

                        Odborná príprava/vzdelávanie (Επαγγελματική Κατάρτιση / Εκπαίδευση)

                        201

                        3 000

                        603 000

                        Vysokoškolské vzdelávanie

                        (Ανώτερη εκπαίδευση)

                        5

                        8 000

                        40 000

                        Príspevok na založenie podniku (Συνεισφορά για σύσταση επιχείρησης)

                        12

                        22 000

                        264 000

                        Medzisúčet (a):

                        Percentuálny podiel balíka personalizovaných služieb

                        –

                        1 257 200

                        (74,4 %)

                        Príspevky a stimuly [opatrenia podľa článku 7 ods. 2 písm. b) nariadenia o EGF]

                        Príspevok na profesijné poradenstvo
                           (Επίδομα επαγγελματικής συμβουλευτικής)

                        206

                        700

                        144 200

                        Príspevok na odbornú prípravu v oblasti digitálnych zručností

                        (Επίδομα κατάρτισης σε ψηφιακές δεξιότητες)

                        206

                        600

                        123 600

                        Príspevok na odbornú prípravu/vzdelávanie (επίδομα Επαγγελματικгς τατπρτισης/Εκπαίδευσης)

                        201

                        800

                        160 800

                        Príspevok na vysokoškolské vzdelávanie

                        (Επίδομα ανώτερης εκπαίδευσης)

                        5

                        800

                        4 000

                        Medzisúčet (b):

                        Percentuálny podiel balíka personalizovaných služieb:

                        –

                        432 600

                        (25,6 %)

                        Činnosti podľa článku 7 ods. 5 nariadenia o EGF

                        1. Činnosti prípravy

                        –

                        0

                        2. Riadenie

                        –

                        45 000

                        3. Informovanosť a propagácia

                        –

                        20 000

                        4. Kontrola a podávanie správ

                        –

                        5 000

                        Medzisúčet (c):

                        Percentuálny podiel celkových nákladov:

                        –

                        70 000

                        (3,98 %)

                        Celkové náklady (a + b + c):

                        –

                        1 759 800

                        Príspevok z EGF (85 % celkových nákladov)

                        –

                        1 495 830

               32.Náklady na opatrenia identifikované v predchádzajúcej tabuľke ako opatrenia podľa článku 7 ods. 2 písm. b) nariadenia o EGF nepresahujú 35 % z celkových nákladov na koordinovaný balík personalizovaných služieb. Grécko potvrdilo, že tieto opatrenia sú podmienené aktívnou účasťou dotknutých prijímateľov na procese hľadania zamestnania alebo odbornej prípravy.

               33.Grécko potvrdilo, že investičné náklady na samostatnú zárobkovú činnosť, založenie podniku a prevzatie podniku zamestnancami nepresiahnu 22 000 EUR na prijímateľa.

               Obdobie oprávnenosti výdavkov

               34.Grécko začne poskytovať dotknutým prijímateľom personalizované služby hneď, ako rozpočtový orgán schváli mobilizáciu EGF. Výdavky na opatrenia budú teda oprávnené na finančný príspevok z EGF, a to od dátumu, ku ktorému Grécko začne poskytovať personalizované služby, a počas 24 mesiacov odo dňa nadobudnutia účinnosti rozhodnutia o financovaní. S výnimkou formálneho štúdia v trvaní viac ako dva roky, v prípade ktorého budú výdavky oprávnené až do termínu na predloženie záverečnej správy.

               35.Grécku začali vznikať administratívne výdavky na využívanie EGF 1. marca 2022. Výdavky na činnosti súvisiace s prípravou, riadením, informovanosťou a propagáciou, kontrolou a podávaním správ sú teda oprávnené na finančný príspevok z EGF od 1. marca 2022 do 31 mesiacov odo dňa nadobudnutia účinnosti rozhodnutia o financovaní.

               Systémy riadenia a kontroly

               36.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Grécko oznámilo Komisii, že finančný príspevok sa bude riadiť a kontrolovať takto:

               –výkonné riaditeľstvo pre NSRR
                  30
                v rámci ministerstva práce, sociálneho zabezpečenia a sociálnej solidarity bude pôsobiť ako riadiaci orgán,

               –EDEL (Výbor pre finančný audit) v rámci ministerstva financií bude pôsobiť ako orgán auditu a

               –odbor certifikácie a overovania spolufinancovaných programov pôsobiaci v rámci ministerstva rozvoja a investícií bude pôsobiť ako certifikačný orgán.

               Záväzky poskytnuté dotknutým členským štátom

               37.Grécko poskytlo všetky potrebné uistenia, že:

               –v prístupe k navrhovaným opatreniam a pri ich vykonávaní sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –prepúšťajúce podniky, ktoré po prepúšťaní pokračujú v činnosti, si splnili právne záväzky a prijali primerané opatrenia na zabezpečenie svojich pracovníkov,

               –sa zabráni dvojitému financovaniu,

               –finančný príspevok z EGF bude v súlade s procesnými a hmotnoprávnymi pravidlami Únie týkajúcimi sa štátnej pomoci.

               VPLYV NA ROZPOČET

               Návrh rozpočtu

               38.Podľa článku 8 nariadenia Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027
                  31
               , nesmie EGF prekročiť maximálnu ročnú sumu 186 miliónov EUR (v cenách z roku 2018).

               39.Po preskúmaní žiadosti vzhľadom na podmienky stanovené v článku 13 ods. 1 a 2 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 1 495 830 EUR, ktorá predstavuje 85 % celkových nákladov na navrhované opatrenia.

               40.V súlade s bodom 9 Medziinštitucionálnej dohody zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  32
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               41.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 1 495 830 EUR do príslušného rozpočtového riadku.

               42.Zároveň s prijatím tohto návrhu rozhodnutia o mobilizácii EGF Komisia prijala rozhodnutie o finančnom príspevku, ktoré predstavuje rozhodnutie o financovaní v zmysle článku 110 nariadenia o rozpočtových pravidlách
                  33
               . Rozhodnutie o financovaní nadobudne účinnosť dňom, keď sa Komisii oznámi, že Európsky parlament a Rada schválili presun rozpočtových prostriedkov.

               2022/0170 (BUD)

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii na pomoc pracovníkom, ktorí prišli o zamestnanie, na základe žiadosti Grécka – EGF/2021/008/Attica electrical equipment manufacturing

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013
                  34
               , a najmä na jeho článok 15 ods. 1,

               so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov
                  35
               , a najmä na jej bod 9,

               so zreteľom na návrh Európskej komisie,

               keďže:

               (1)Cieľom Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (EGF), je preukázať solidaritu a podporovať dôstojné a udržateľné zamestnanie v Únii poskytovaním podpory pracovníkom, ktorí prišli o zamestnanie, a samostatne zárobkovo činným osobám, ktorých činnosť bola ukončená, v prípade veľkých reštrukturalizačných udalostí, a pomáhaním im pri tom, aby si čím skôr našli dôstojné a udržateľné zamestnanie.

               (2)Podľa článku 8 nariadenia Rady (EÚ, Euratom) 2020/2093
                  36
                nesmie EGF prekročiť maximálnu ročnú sumu 186 miliónov EUR (v cenách z roku 2018).

               (3)Grécko predložilo 21. decembra 2021 žiadosť o mobilizáciu EGF v súvislosti s prepúšťaním pracovníkov v ekonomickom odvetví zaradenom do divízie 27 (Výroba elektrických zariadení) štatistickej klasifikácie ekonomických činností v Európskom spoločenstve (ďalej len „NACE“)
                  37
                Revision 2 v regióne úrovne 2 nomenklatúry územných jednotiek pre štatistické účely (ďalej len „NUTS“)
                  38
                Atika (EL30) v Grécku. Žiadosť bola doplnená o dodatočné informácie poskytnuté v súlade s článkom 8 ods. 5 nariadenia (EÚ) 2021/691. Táto žiadosť spĺňa podmienky na poskytnutie finančného príspevku z EGF, ako sa stanovuje v článku 13 nariadenia (EÚ) 2021/691.

               (4)Preto by sa v súvislosti so žiadosťou predloženou Gréckom mal mobilizovať EGF s cieľom poskytnúť finančný príspevok vo výške 1 495 830 EUR.

               (5)V záujme skrátenia času potrebného na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2022 sa mobilizuje Európsky fond na prispôsobenie sa globalizácii na pomoc pracovníkom, ktorí prišli o zamestnanie, s cieľom poskytnúť sumu 1 495 830 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum prijatia]
                  39*.

               V Bruseli

                  Za Európsky parlament
                        Za Radu

                  predsedníčka
                        predseda

                     (1)

                        Ú. v. EÚ L 153, 3.5.2021, s. 48.

                     (2)

                        Delegované nariadenie Komisie (EÚ) 2019/1755 z 8. augusta 2019, ktorým sa menia prílohy k nariadeniu Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS). Ú. v. EÚ L 270, 24.10.2019, s. 1 – 56.

                     (3)

                        Ú. v. EÚ L 393, 30.12.2006, s. 1.

                     (4)

                        V súlade s článkom 7 ods. 5 nariadenia (EÚ) 2021/691.

                     (5)

                        Pitsos je grécky výrobca domácich spotrebičov
                  https://www.pitsos.gr
                  .

                     (6)

                        Pitsos je spoločnosť, ktorú vlastní BSH Hausgeräte GmbH (Bosch-Siemens Hausgeräte), nemecký výrobca domácich spotrebičov
                  https://www.bsh-group.com
                  .

                     (7)

                  https://www.liberal.gr/economy/pitsos-parateinetai-eos-to-2021-i-leitourgia-tis-monadas-stou-renti/214847

                     (8)

                  https://www.statista.com/statistics/581413/house-hold-appliance-expenditure-greece/

                     (9)

                  https://imegsevee.gr/wp-content/uploads/2021/01/etisia-ereuna-eisodimatos-2020.pdf

                     (10)

                  https://greekreporter.com/2017/10/19/one-of-greeces-oldest-plants-is-shutting-down/

                     (11)

                  https://www.capital.gr/epixeiriseis/3528092/bsh-kleinei-to-ergastasio-tis-pitsos-31-3-oi-diapragmateuseis-me-mpakatselo-kai-ergazomenous

                     (12)

                        Podniky uvedené v odseku 5, všetky pôsobiace v odvetví výroby elektrických zariadení.

                     (13)

                  https://www.cedefop.europa.eu/files/greece_-_european_inventory_on_nqf_2020.pdf

                     (14)

                        Index digitálnej ekonomiky a spoločnosti (DESI) 2021
                  https://digital-strategy.ec.europa.eu/en/policies/countries-digitisation-performance

                     (15)

                        Eurostat
                  https://ec.europa.eu/eurostat/databrowser/view/tps00203/default/table?lang=en

                     (16)

                        Európska hospodárska prognóza. Jeseň 2021
                  https://ec.europa.eu/info/business-economy-euro/economic-performance-and-forecasts/economic-forecasts/autumn-2021-economic-forecast-recovery-expansion-amid-headwinds_en#documents
                  .

                     (17)

                  https://www.oaed.gr/storage/statistika-stoikheia/synoptikh-ekthesh-dekembrios-2021.pdf

                     (18)

                  https://www.oaed.gr/storage/statistika-stoikheia/eksamhniaia-ekthesh-b-eksamhno-2020.pdf

                     (19)

                  https://www.oaed.gr/storage/statistika-stoikheia/synoptikh-ekthesh-dekembrios-2021.pdf

                     (20)

                  https://ec.europa.eu/eurostat/databrowser/view/tgs00107/default/table?lang=en

                     (21)

                        Medzinárodná štandardná klasifikácia vzdelávania (ISCED 0-2)
                  https://ec.europa.eu/eurostat/statistics-explained/index.php?title=International_Standard_Classification_of_Education_%28ISCED%29#ISCE
                  .

                     (22)

                  https://greekreporter.com/2017/10/19/one-of-greeces-oldest-plants-is-shutting-down/

                     (23)

                  https://www.capital.gr/epixeiriseis/3528092/bsh-kleinei-to-ergastasio-tis-pitsos-31-3-oi-diapragmateuseis-me-mpakatselo-kai-ergazomenous

                     (24)

                        ISCED 0 – 2.

                     (25)

                        ISCED 3.

                     (26)

                        ISCED 4.

                     (27)

                        ISCED 5 – 8.

                     (28)

                        S cieľom vyhnúť sa desatinným číslam boli odhadované náklady na pracovníka zaokrúhlené. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Gréckom.

                     (29)

                        Z dôvodu zaokrúhľovania celková suma nepredstavuje presný súčet jednotlivých položiek.

                     (30)

                        Národný strategický referenčný rámec (NSRR).

                     (31)

                        Ú. v. EÚ L 433 I, 22.12.2020, s. 11.

                     (32)

                        Ú. v. EÚ L 433 I, 22.12.2020, s. 29.

                     (33)

                        Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ), č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).

                     (34)

                        Ú. v. EÚ L 153, 3.5.2021, s. 48.

                     (35)

                        Ú. v. EÚ L 433 I, 22.12.2020, s. 29.

                     (36)

                        Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433 I, 22.12.2020, s. 11).

                     (37)

                        Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1).

                     (38)

                        Delegované nariadenie Komisie (EÚ) 2019/1755 z 8. augusta 2019, ktorým sa menia prílohy k nariadeniu Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS). Ú. v. EÚ L 270, 24.10.2019, s. 1 – 56.

                     (39)
                  *
                        Dátum vloží Parlament pred uverejnením v Ú. v. EÚ.


               EURÓPSKA KOMISIA
            V Bruseli7. 6. 2022
            COM(2022) 257 final
            2022/0174(NLE)

            Návrh
            ROZHODNUTIE RADY
            o uzavretí dohody o úprave listín špecifických záväzkov v rámci Všeobecnej dohody o obchode so službami s cieľom začleniť prílohu 1 vyhlásenia o uzavretí rokovaní o domácej regulácii služieb z 2. decembra 2021, v mene Európskej únie

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  V článku VI Všeobecnej dohody o obchode so službami (GATS) je obsiahnutý mandát na vypracovanie nevyhnutných pravidiel, ktorých cieľom je zabezpečiť, aby opatrenia súvisiace s požiadavkami na kvalifikáciu a postupy, technickými normami a licenčnými požiadavkami zbytočne neprekážali obchodu so službami. Členovia Svetovej obchodnej organizácie (WTO) rokovali o takýchto pravidlách domácej regulácie mnoho rokov a od roku 1999 sa tieto rokovania konali v rámci pracovnej skupiny pre domácu reguláciu. Mnohostranné rokovania založené na tomto mandáte zatiaľ neviedli k dohode medzi všetkými členmi WTO, a to aj napriek úsiliu o obnovenie rokovaní v rámci príprav na 11. ministerskú konferenciu WTO (MC11), ktorá sa konala v Buenos Aires.

                  Na 11. ministerskej konferencii WTO (MC11) preto skupina 59 členov WTO vrátane Európskej únie vydala spoločné ministerské vyhlásenie o domácej regulácii služieb
                     1
                  . Ministri týmto vyhlásením opätovne potvrdili svoj záväzok pokročiť v rokovaniach o domácej regulácii služieb a vyzvali všetkých členov WTO, aby po skončení 11. ministerskej konferencie WTO zintenzívnili prácu, v snahe uzavrieť rokovania o pravidlách domácej regulácie.

                  V máji 2019 bolo vydané nové spoločné vyhlásenie, v ktorom 59 ministrov, členov WTO, uvítalo pokrok, ktorý sa podarilo dosiahnuť v rokovaniach, od kedy sa konala 11. ministerská konferencia WTO (MC11), a zaviazalo sa naďalej pracovať na nedoriešených otázkach s cieľom začleniť do začiatku 12. ministerskej konferencie WTO výsledok práce do svojich listín špecifických záväzkov
                     2
                  .

                  Rokovania o tejto iniciatíve spoločného vyhlásenia boli úspešne uzavreté 2. decembra 2021 a ich výsledkom bolo vytvorenie referenčného dokumentu o domácej regulácii služieb (ďalej len „referenčný dokument“)
                     3
                  . Vo vyhlásení o uzavretí rokovaní o domácej regulácii služieb vydanom 2. decembra 2021 (ďalej len „vyhlásenie“)
                     4
                   potvrdilo 67 členov WTO uzavretie rokovaní v referenčnom dokumente, ktorý tvorí prílohu 1 k vyhláseniu. Uvítali tiež listiny špecifických záväzkov, ktoré boli predložené ako ich príspevky k uzavretiu rokovaní. Na týchto 67 členov WTO pripadá viac ako 90 % svetového obchodu so službami.

                  V súlade s oddielom 1 referenčného dokumentu účastníci vyhlásenia potvrdili svoj zámer začleniť pravidlá do referenčného dokumentu (obsiahnutého v prílohe 1 vyhlásenia) vo forme dodatočných záväzkov pridaných do svojich listín záväzkov v rámci dohody GATS. Za predpokladu ukončenia akýchkoľvek požadovaných vnútroštátnych postupov majú účastníci do 12 mesiacov od dátumu vyhlásenia v úmysle predložiť na certifikáciu svoje listiny špecifických záväzkov v súlade s postupmi na certifikáciu opráv alebo zlepšení v listinách špecifických záväzkov
                     5
                  . Vďaka certifikácii listín, ktoré účastníci predložia, a tým, že sa pravidlá začlenia ako dodatočné záväzky do listín špecifických záväzkov účastníkov v rámci dohody GATS, nadobudnú pravidlá uvedené v prílohe 1 vyhlásenia právny účinok.

                  Cieľom tohto návrhu Komisie na rozhodnutie Rady je formálne uzavrieť dohodu o úprave listiny EÚ v rámci dohody GATS, v snahe začleniť pravidlá referenčného dokumentu (príloha 1 vyhlásenia) v súlade s článkom 218 ods. 6 ZFEÚ. Úpravy listiny EÚ v rámci dohody GATS by mali byť vykonané v súlade s predbežnou listinou špecifických záväzkov Únie
                     6
                  .

               •Súlad s existujúcimi ustanoveniami v tejto oblasti politiky

                  Rokovania sa uskutočnili po dôkladnej konzultácii s Výborom pre obchodnú politiku, služby a investície, ako sa stanovuje v článku 218 ods. 3. Formálne uzavretie rokovaní Radou je podľa článku 218 ods. 6 jedným z krokov nevyhnutných na to, aby záver rokovaní nadobudol právny účinok a aby sa začala upravovať listina špecifických záväzkov EÚ.

               •Súlad s ostatnými politikami Únie

                  Dohoda je plne v súlade s politikami Európskej únie. Dohoda chráni verejné služby a nemá vplyv na právo vlád regulovať vo verejnom záujme.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Dohodu má uzatvoriť Európska únia na základe rozhodnutia Rady podľa článku 218 ods. 6 ZFEÚ, a to po získaní súhlasu Európskeho parlamentu.

               •Subsidiarita (v prípade inej ako výlučnej právomoci)

                  Podľa článku 5 ods. 3 ZEÚ sa zásada subsidiarity neuplatňuje v oblastiach výlučnej právomoci EÚ.

               •Proporcionalita

                  Návrh na uzatvorenie dohody neprekračuje rámec toho, čo je nevyhnutné na dosiahnutie cieľa, ktorým je prijatie dodatočných záväzkov pre domácu reguláciu podľa dohody GATS v mene Európskej únie.

               •Výber nástroja

                  Tento návrh rozhodnutia Rady sa predkladá v súlade s článkom 218 ods. 6 ZFEÚ, ktorý predpokladá, že Rada rozhodnutie príjme a uzavretie dohody povolí. Zdá sa, že ide o najvhodnejší právny nástroj na dosiahnutie cieľa vyjadreného v tomto návrhu.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa.

               •Konzultácie so zainteresovanými stranami

                  Neuplatňuje sa.

               •Získavanie a využívanie expertízy

                  Neuplatňuje sa.

               •Posúdenie vplyvu

                  Neuplatňuje sa.

               •Regulačná vhodnosť a zjednodušenie

                  Dohoda nepodlieha postupom Programu regulačnej vhodnosti a efektívnosti (REFIT).

               •Základné práva

                  Návrh nemá vplyv na ochranu základných práv v Európskej únii.

               4.VPLYV NA ROZPOČET

                  Dohoda nebude mať podľa očakávaní finančný vplyv na rozpočet EÚ.

               5.INÉ PRVKY

               •Plány vykonávania, monitorovania, hodnotenia a predkladania správ

                  Neuplatňuje sa.

               •Vysvetľujúce dokumenty (v prípade smerníc)

                  Neuplatňuje sa.

               •Podrobné vysvetlenie konkrétnych ustanovení návrhu

                  Dohoda by umožnila začleniť pravidlá uvedené v prílohe 1 vyhlásenia do listiny v rámci dohody GATS, platnej na území Európskej únie.

               2022/0174 (NLE)

               Návrh

               ROZHODNUTIE RADY

               o uzavretí dohody o úprave listín špecifických záväzkov v rámci Všeobecnej dohody o obchode so službami s cieľom začleniť prílohu 1 vyhlásenia o uzavretí rokovaní o domácej regulácii služieb z 2. decembra 2021, v mene Európskej únie

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a článok 207, v spojení s bodom v) článkom 218 ods. 6 písm. a),

               so zreteľom na návrh Európskej komisie,

               so zreteľom na súhlas Európskeho parlamentu
                  7
               ,

               keďže:

               (1)Na 11. ministerskej konferencii Svetovej obchodnej organizácie vydala skupina 59 členov WTO vrátane Európskej únie spoločné ministerské vyhlásenie o domácej regulácii služieb, ktorým otvorili viacstrannú iniciatívu v snahe rokovať o pravidlách týkajúcich sa domácej regulácie služieb.

               (2)Rokovania viedla Komisia v konzultácii s výborom zriadeným podľa článku 207 ods. 3 zmluvy. Počet účastníkov tejto viacstrannej iniciatívy pre spoločného vyhlásenie sa časom zvýšil na 67 členov WTO.

               (3)Účastníci týchto rokovaní vydali 2. decembra 2021 vyhlásenie o uzavretí rokovaní o domácej regulácii služieb (ďalej len „vyhlásenie“), v ktorom oznámili úspešné uzavretie rokovaní. Účastníci potvrdili uzavretie rokovaní v referenčnom dokumente o domácej regulácii služieb
                  8
                (ďalej len „referenčný dokument“), ktorý tvorí prílohu 1 vyhlásenia. Uvítali tiež listiny špecifických záväzkov
                  9
               , ktoré boli predložené členmi ako ich príspevky k uzavretiu rokovaní, a ktoré tvoria prílohu 2 vyhlásenia.

               (4)Účastníci vyhlásenia majú v úmysle začleniť pravidlá do referenčného dokumentu (príloha 1) vo forme dodatočných záväzkov pridaných do svojich listín v rámci dohody GATS, v súlade s oddielom 1 referenčného dokumentu. V súlade s odsekom 5 vyhlásenia, majú účastníci v úmysle do 12 mesiacov od dátumu vyhlásenia predložiť svoje listiny špecifických záväzkov na certifikáciu, na základe postupov na certifikáciu opráv alebo zlepšení v listinách špecifických záväzkov
                  10
               , za predpokladu ukončenia akýchkoľvek požadovaných vnútroštátnych postupov.

               (5)Dohoda o začlenení pravidiel do prílohy 1 vo forme dodatočných záväzkov pridaných do listiny EÚ podľa GATS by sa mala schváliť v mene Únie.

               (6)V súlade s vyhlásením by Únia mala predložiť WTO nevyhnutné úpravy svojej listiny v rámci dohody GATS, ako je uvedené v predbežnej listine špecifických záväzkov Únie INF/SDR/IDS/EU/Rev. 1,

               PRIJALA TOTO ROZHODNUTIE:

               Článok 1

               Týmto sa v mene Európskej únie schvaľuje začlenenie pravidiel do prílohy 1 vyhlásenia o uzavretí rokovaní o domácej regulácii služieb ich pridaním do listín špecifických záväzkov Európskej únie v rámci dohody GATS, ako sa uvádza v INF/SDR/IDS/EU/Rev. 1.

               Znenie vyhlásenia a predbežná listina špecifických záväzkov Európskej únie sú pripojené k tomuto rozhodnutiu.

               Článok 2

               Komisia sa týmto poveruje predložiť Svetovej obchodnej organizácii nevyhnutné úpravy listiny Európskej únie v rámci dohody GATS, ako sa uvádza v predbežnej listine špecifických záväzkov INF/SDR/IDS/EU/Rev.1.

               Článok 3

               Toto rozhodnutie nadobúda účinnosť dňom jeho prijatia a uverejní sa v Úradnom vestníku Európskej únie.

               V Bruseli

                     Za Radu

                     predseda/predsedníčka

                     (1)

                        WT/MIN(17)/61 z 13. decembra 2017.

                     (2)

                        WT/L/1059 z 23. mája 2019.

                     (3)

                        INF/SDR/2 z 26. novembra 2021 je pripojený k WT/L/1129 ako príloha 1.

                     (4)

                        WT/L/1129 z 2. decembra 2021.

                     (5)

                        S/L/84 zo 14. apríla 2000.

                     (6)

                        INF/SDR/IDS/EU/Rev.1.

                     (7)

                        Ú. v. EÚ C ...

                     (8)

                        Dokument WTO INF/SDR/2 je pripojený k vyhláseniu ako príloha 1.

                     (9)

                        Dokument WTO INF/SDR/3 je pripojený k vyhláseniu ako príloha 2.

                     (10)

                        Dokument WTO S/L/84.

    ---documentbreak---

               EURÓPSKA KOMISIA
            V Bruseli7. 6. 2022
            COM(2022) 257 final

            PRÍLOHA
            k
            návrhu rozhodnutia Rady
            o uzavretí dohody o úprave listín špecifických záväzkov v rámci Všeobecnej dohody o obchode so službami s cieľom začleniť prílohu 1 vyhlásenia o uzavretí rokovaní o domácej regulácii služieb z 2. decembra 2021, v mene Európskej únie

               PRIPOJENÝ DOKUMENT

               WT/L/1129 z 2. decembra 2021

               VYHLÁSENIE O UZAVRETÍ ROKOVANÍ
               O DOMÁCEJ REGULÁCII SLUŽIEB

               Toto vyhlásenie sa vydáva na žiadosť Albánska, Argentíny, Austrálie, Bahrajnského kráľovstva, Brazílie, Kanady, Čile, Číny, Kolumbie, Kostariky, Salvádora, Európskej únie, osobitnej administratívnej oblasti Hongkong, Islandu, Izraela, Japonska, Kazachstanu, Kórejskej republiky, Lichtenštajnska, Maurícia, Mexika, Moldavskej republiky, Čiernej Hory, Nového Zélandu, Nigérie, Severného Macedónska, Nórska, Paraguaja, Peru, Filipín, Ruskej federácie, Saudskoarabského kráľovstva, Singapuru, Švajčiarska, samostatného colného územia Taiwanu, Penghu, Kinmenu a Matsua, Thajska, Turecka, Ukrajiny, Spojeného kráľovstva, Spojených štátov, Uruguaja.

               1.Títo členovia Svetovej obchodnej organizácie (WTO)

               Albánsko

               Argentína

               Austrália

               Bahrajnské kráľovstvo

               Brazília

               Kanada

               Čile

               Čína

               Kolumbia

               Kostarika

               Salvádor

               Európska únia

               Osobitná administratívna oblasť Hongkong

               Island

               Izrael

               Japonsko

               Kazachstan

               Kórejská republika

               Lichtenštajnsko

               Maurícius

               Mexiko

               Moldavská republika

               Čierna Hora

               Nový Zéland

               Nigéria

               Severné Macedónsko

               Nórsko

               Paraguaj

               Peru

               Filipíny

               Ruská federácia

               Saudskoarabské kráľovstvo

               Singapur

               Švajčiarsko

               Samostatné colné územie Taiwanu, Penghu, Kinmenu a Matsua

               Thajsko

               Turecko

               Ukrajina

               Spojené kráľovstvo

               Spojené štáty

               Uruguaj

               ďalej len „účastníci“,

               v nadväznosti na záväzok, ktorý bol oznámený 13. decembra 2017 na jedenástej ministerskej konferencii Svetovej obchodnej organizácie [WT/MIN(17)/61] a opätovne potvrdený 23. mája 2019 (WT/L/1059), a vzhľadom na pretrvávajúce uznávanie významu správnych regulačných postupov pri uľahčovaní obchodu so službami,

               týmto oznamujú úspešné uzavretie rokovaní spoločnej iniciatívy v oblasti domácej regulácie služieb.

               2.Účastníci konštatujú uzavretie rokovaní v referenčnom dokumente o domácej regulácii služieb (INF/SDR/2 z 26. novembra 2021, príloha 1).

               3.Účastníci vítajú listiny špecifických záväzkov (INF/SDR/3/Rev.1 z 2. decembra 2021, príloha 2), ktoré boli predložené ako ich príspevky k uzavretiu rokovaní.

               4.Účastníci majú v úmysle začleniť pravidlá do referenčného dokumentu vo forme dodatočných záväzkov pridaných do svojich listín záväzkov v rámci dohody GATS, v súlade s oddielom I referenčného dokumentu.

               5.Za predpokladu ukončenia akýchkoľvek požadovaných vnútroštátnych postupov majú účastníci v úmysle predložiť na certifikáciu svoje listiny špecifických záväzkov do dvanástich mesiacov od dátumu vyhlásenia, v súlade s postupmi na certifikáciu opráv alebo zlepšení v listinách špecifických záväzkov (S/L/84 zo 14. apríla 2000).

               6.Účastníci majú v úmysle zísť sa do šiestich mesiacov odo dňa tohto vyhlásenia, informovať o svojom pokroku pri dokončovaní všetkých požadovaných vnútroštátnych postupov a posúdiť, či sa môžu ich listiny špecifických záväzkov podrobiť certifikácii skôr, ako v časovom rámci uvedenom v odseku 5.

               7.Účastníci vítajú všetkých ďalších členov WTO, ktorí by sa chceli pripojiť k tomuto vyhláseniu, aby sa tak začlenili pravidlá do referenčného dokumentu vo forme dodatočných záväzkov pridaných do ich listín záväzkov v rámci dohody GATS, v súlade s oddielom I referenčného dokumentu.

               _______________

               PRÍLOHA 1

               INF/SDR/2 z 26. novembra 2021

               SPOLOČNÁ INICIATÍVA V OBLASTI DOMÁCEJ REGULÁCIE SLUŽIEB

               REFERENČNÝ DOKUMENT O DOMÁCEJ REGULÁCII SLUŽIEB

               ODDIEL I

               1.Členovia súhlasili s pravidlami domácej regulácie služieb v tomto referenčnom dokumente (ďalej len „pravidlá“) s cieľom rozpracovať ustanovenia Všeobecnej dohody o obchode so službami (ďalej len „dohoda“) podľa článku VI odseku 4 tejto dohody
                  1
               .

               2.Členovia sú si vedomí ťažkostí, ktorým môžu čeliť poskytovatelia služieb, najmä tí z rozvojových členských krajín, pri plnení opatrení spojených s licenčnými požiadavkami a postupmi, kvalifikačnými požiadavkami a postupmi a s technickými normami iných členských krajín, a najmä osobitných ťažkostí, ktorým môžu čeliť poskytovatelia služieb z najmenej rozvinutých členských krajín.

               3.Členovia sú si vedomí práva regulovať a zavádzať nové predpisy o poskytovaní služieb na svojich územiach, s cieľom dosiahnuť svoje politické ciele.

               4.Členovia ďalej vnímajú aj existenciu asymetrií vzhľadom na stupeň rozvinutosti predpisov o poskytovaní služieb v rôznych krajinách, najmä v prípade rozvojových a najmenej rozvinutých členských krajín.

               5.Pravidlá by sa nemali interpretovať tak, že predpisujú alebo ukladajú akékoľvek konkrétne regulačné ustanovenia týkajúce sa ich vykonávania.

               6.Pravidlá by sa nemali interpretovať tak, že oslabujú záväzky členov v rámci dohody.

               Zahrnuté odvetvia a modality zapisovania do listín

               7.Členovia zapíšu do svojich listín pravidlá uvedené v oddiele II ako dodatočné záväzky podľa článku XVIII dohody. Členovia sa môžu rozhodnúť, či zapíšu alternatívne pravidlá uvedené v oddiele III medzi svoje záväzky v oblasti finančných služieb.

               8.Pravidlá zapísané podľa odseku 7 tohto oddielu sa uplatňujú tam, kde boli prijaté špecifické záväzky. Okrem toho sú členovia vyzývaní, aby do svojich listín zapísali aj ďalšie odvetvia, na ktoré sa pravidlá vzťahujú.

               9.Členovia môžu vylúčiť pravidlo uvedené v odseku 22 písm. d) oddielu II a v odseku 19 písm. d) oddielu III z dodatočných záväzkov uvedených v odseku 7 tohto oddielu.

               Vývoj

               Prechodné obdobie pre rozvojové členské krajiny

               10.Rozvojová členská krajina si môže určiť konkrétne pravidlá, ktoré bude uplatňovať po ukončení prechodného obdobia, ktoré nesmie trvať dlhšie ako 7 rokov od nadobudnutia účinnosti týchto pravidiel. Rozsah určovania môže byť obmedzený len na jednotlivé odvetvia alebo pododvetvia služieb. Prechodné obdobie bude zapísané do príslušných listín špecifických záväzkov. Rozvojová členská krajina, ktorá žiada o predĺženie prechodného obdobia, by mala predložiť žiadosť v súlade s príslušnými postupmi
                  2
               . Členovia priaznivo zvážia takúto žiadosť, pričom zohľadnia osobitné okolnosti člena predkladajúceho žiadosť.

               Účasť najmenej rozvinutých členských krajín

               11.Najmenej rozvinuté členské krajiny si zapíšu pravidlá do svojich listín špecifických záväzkov podľa odseku 7 tohto oddielu najneskôr 6 mesiacov pred tým, ako stratia status najmenej rozvinutých krajín. Najmenej rozvinuté členské krajiny si vtedy môžu určiť prechodné obdobie podľa odseku 10 tohto oddielu. Najmenej rozvinuté členské krajiny sú napriek tomu vyzývané, aby začali uplatňovať tieto pravidlá pred tým, ako stratia tento svoj status, a to v rozsahu ich vlastných realizačných schopností.

               Technická pomoc a budovanie kapacít

               12.Rozvinuté a rozvojové členské krajiny, ktoré si to môžu dovoliť, sú vyzývané, aby na požiadanie a na základe vzájomne dohodnutých podmienok poskytovali konkrétnu technickú pomoc a pomáhali pri budovaní kapacít rozvojovým, a najmä najmenej rozvinutým členským krajinám, okrem iného v oblasti:

               a)rozvoja a posilnenia inštitucionálnych a regulačných kapacít s cieľom regulovať poskytovanie služieb a zaviesť tieto pravidlá, predovšetkým v ustanoveniach a odvetviach, na ktoré sa toto prechodné obdobie vzťahuje;

               b)pomoci poskytovateľom služieb z rozvojových, a najmä najmenej rozvinutých členských krajín pri plnení príslušných požiadaviek a postupov na vývozných trhoch;

               c)uľahčenia vytvárania technických noriem a účasti rozvojových, a najmä najmenej rozvinutých členských krajín v medzinárodných organizáciách, a

               d)pomoci poskytovateľom služieb z rozvojových, a najmä najmenej rozvinutých členských krajín pri posilňovaní ich dodávateľských kapacít a dodržiavaní vnútroštátnych právnych predpisov prostredníctvom verejných alebo súkromných subjektov a príslušných medzinárodných organizácií.

               ODDIEL II – PRAVIDLÁ DOMÁCEJ REGULÁCIE SLUŽIEB

               Rozsah pôsobnosti pravidiel

               1.Tieto pravidlá sa vzťahujú na opatrenia členov, týkajúce sa licenčných požiadaviek a postupov, kvalifikačných požiadaviek a postupov a technických noriem ovplyvňujúcich obchod so službami.

               2.Tieto pravidlá sa nevzťahujú na žiadne požiadavky, obmedzenia, podmienky alebo výhrady uvedené v listine člena v zmysle článkov XVI alebo XVII dohody.

               3.Na účel týchto pravidiel sa pojem „povolenie“ používa vo význame povolenia poskytovať službu a vychádza z postupu, ktorý musí žiadateľ dodržiavať na preukázanie súladu s licenčnými požiadavkami, kvalifikačnými požiadavkami alebo technickými normami.

               Predkladanie žiadostí

               4.Každý člen by mal v uskutočniteľnej miere zabrániť tomu, že sa bude od žiadateľa v súvislosti s každou žiadosťou o povolenie vyžadovať, aby sa obrátil na viac ako jeden príslušný orgán. Ak je služba v právomoci viacerých príslušných orgánov, môže sa vyžadovať viacero žiadostí o povolenie.

               Lehoty na vybavenie žiadostí

               5.Ak člen vyžaduje povolenie na poskytovanie služby, zaistí, aby jeho príslušné orgány umožnili v uskutočniteľnej miere predloženie žiadosti kedykoľvek v priebehu roka
                  3
               . Ak na podanie žiadosti existuje konkrétna lehota, zmluvná strana zaistí, aby príslušné orgány umožnili primeranú lehotu na predloženie žiadosti.

               Elektronické žiadosti a uznávanie kópií

               6.Ak člen vyžaduje povolenie na poskytovanie služby, zaistí, aby jeho príslušné orgány:

               a)chceli s prihliadnutím na svoje konkurenčné priority a obmedzené zdroje docieliť prijatie žiadosti v elektronickej forme, a

               b)uznávali kópie dokladov, ktoré sú overené v súlade s vnútroštátnymi zákonmi a inými právnymi predpismi členskej krajiny, namiesto originálnych dokladov, pokiaľ príslušné orgány nevyžadujú originálne doklady na ochranu integrity procesu udeľovania povolenia.

               Spracovanie žiadostí

               7.Ak člen vyžaduje povolenie na poskytovanie služby, zaistí, aby jeho príslušné orgány:

               a)v uskutočniteľnej miere poskytli orientačný časový rámec na spracovanie žiadosti;

               b)na požiadanie žiadateľa poskytli bez zbytočného odkladu informácie týkajúce sa stavu žiadosti;

               c)v uskutočniteľnej miere bez zbytočného odkladu zistili úplnosť žiadosti na účely spracovania podľa vnútroštátnych zákonov a iných právnych predpisov členskej krajiny;

               d)v prípade, že považujú žiadosť za úplnú na účely spracovania podľa vnútroštátnych zákonov a iných právnych predpisov členskej krajiny,
                  4
                v primeranej lehote po predložení žiadosti zabezpečili:

               i)dokončenie spracovania žiadosti a

               ii)informovanie žiadateľa o rozhodnutí v súvislosti so žiadosťou,
                  5
                podľa možnosti písomne
                  6
               ;

               e)v prípade, že považujú žiadosť za neúplnú na účely spracovania podľa vnútroštátnych zákonov a iných právnych predpisov členskej krajiny, v primeranej lehote v uskutočniteľnej miere:

               i)informovali žiadateľa, že žiadosť je neúplná,

               ii)na požiadanie žiadateľa uviedli dodatočné informácie, ktoré sa vyžadujú na doplnenie žiadosti alebo inak poskytli usmernenie k tomu, prečo sa žiadosť považuje za neúplnú, a

               iii)dali žiadateľovi možnosť
                  7
                poskytnúť dodatočné informácie, ktoré sa vyžadujú na doplnenie žiadosti,

               ak však žiadna z uvedených možností nie je uskutočniteľná a žiadosť sa zamietne z dôvodu neúplnosti, uistite sa, že o tom bude žiadateľ informovaný v primeranej lehote, a

               f)ak je žiadosť zamietnutá, pokiaľ je to možné, buď z vlastnej iniciatívy, alebo na požiadanie žiadateľa, informovali žiadateľa o dôvodoch zamietnutia a v relevantných prípadoch o postupoch opätovného predloženia žiadosti; žiadateľovi by sa nemalo brániť v podaní ďalšej žiadosti
                  8
                výlučne na základe v minulosti zamietnutej žiadosti.

               8.Príslušné orgány členskej krajiny zaistia, aby povolenie po udelení nadobudlo bezodkladne platnosť v súlade s platnými podmienkami
                  9
               .

               Poplatky

               9.Každý člen zabezpečí, aby poplatky za povolenie
                  10
               , ktoré účtujú jeho príslušné orgány, boli primerané, transparentné, založené na právomoci stanovenej v opatrení, a aby samy osebe neobmedzovali poskytovanie príslušnej služby.

               Posudzovanie kvalifikácií

               10.Ak člen požaduje preskúmanie s cieľom posúdiť žiadosť o povolenie na poskytovanie služby, zabezpečí, aby jeho príslušné orgány naplánovali takéto preskúmanie v primeraných pravidelných intervaloch a poskytli žiadateľom primeranú lehotu na podanie žiadosti o vykonanie preskúmania. So zreteľom na náklady, administratívne zaťaženie a integritu príslušných postupov sa členovia vyzývajú na prijímanie žiadostí o vykonanie takýchto preskúmaní v elektronickej forme a na to, aby v čo najväčšej možnej miere zvážili používanie elektronických prostriedkov v ďalších aspektoch procesov preskúmania.

               Uznávanie

               11.Ak sa profesijné organizácie členských krajín vzájomne zaujímajú o nadviazanie dialógu o otázkach súvisiacich s uznávaním odborných kvalifikácií, udeľovaním licencií alebo registráciou, mali by príslušní členovia zvážiť podporu dialógu týchto organizácií, pokiaľ o to požiadajú, a keď je to vhodné.

               Nezávislosť

               12.Ak člen prijme alebo zachová opatrenia týkajúce sa povolenia na poskytovanie služby, člen zabezpečí, aby jeho príslušné orgány prijímali a spravovali svoje rozhodnutia spôsobom nezávislým od akéhokoľvek poskytovateľa služby žiadajúceho o povolenie
                  11
               .

               Uverejňovanie a dostupné informácie

               13.Ak člen vyžaduje povolenie na poskytovanie služby, podľa článku III dohody bezodkladne uverejní
                  12
                alebo inak písomne verejne sprístupní informácie potrebné na to, aby poskytovatelia služieb alebo osoby, ktoré chcú poskytovať službu, splnili požiadavky a postupy na získanie, zachovanie, pozmenenie a obnovenie takéhoto povolenia. Takéto informácie zahŕňajú okrem iného, ak sú relevantné:

               a)požiadavky a postupy;

               b)kontaktné údaje príslušných orgánov;

               c)poplatky;

               d)technické normy;

               e)odvolávacie alebo preskúmavacie postupy, pokiaľ ide o rozhodnutia týkajúce sa žiadostí;

               f)postupy monitorovania alebo presadzovania dodržiavania podmienok licencií alebo kvalifikácií;

               g)možnosti zapojenia verejnosti, napr. prostredníctvom vypočutí alebo pripomienok, a

               h)orientačné lehoty na spracovanie žiadosti.

               Príležitosť na pripomienkovanie a informovanie pred nadobudnutím účinnosti

               14.V možnom rozsahu a spôsobom, ktorý je v súlade s jeho právnym poriadkom prijímania opatrení, každý člen
                  13
                vopred uverejní:

               a)všeobecne záväzné zákony a iné právne predpisy, ktoré navrhuje prijať v súvislosti so záležitosťami, ktoré patria do rozsahu pôsobnosti odseku 1 tohto oddielu alebo

               b)dokumenty, ktoré obsahujú dostatočné informácie o takomto možnom novom zákone alebo inom právnom predpise, aby mohli zainteresované osoby a ostatní členovia posúdiť, či a ako výrazne by to mohlo ovplyvniť ich záujmy.

               15.Každý člen sa v medziach uskutočniteľnosti a v súlade so svojím právnym poriadkom v oblasti prijímania opatrení vyzýva na to, aby uplatňoval odsek 14 tohto oddielu na postupy a všeobecne platné správne rozhodnutia, ktoré navrhuje prijať v súvislosti so záležitosťami patriacimi do rozsahu pôsobnosti odseku 1 tohto oddielu.

               16.V medziach uskutočniteľnosti a v súlade so svojím právnym poriadkom v oblasti prijímania opatrení poskytne každý člen zainteresovaným osobám a ostatným členom primeranú možnosť vyjadriť sa k navrhovaným opatreniam alebo uverejneným dokumentom podľa odseku 14 alebo 15 tohto oddielu.

               17.V medziach uskutočniteľnosti a spôsobom, ktorý je v súlade s jeho právnym poriadkom v oblasti prijímania opatrení, zohľadní každý člen pripomienky prijaté podľa odseku 16 tohto oddielu
                  14
               .

               18.Pri uverejnení zákona alebo iného právneho predpisu uvedeného v odseku 14 písm. a) tohto oddielu alebo pred jeho uverejnením, v medziach uskutočniteľnosti a spôsobom, ktorý je v súlade s právnym poriadkom v oblasti prijímania opatrení, sa člen vyzýva, aby vysvetlil účel a dôvod prijatia zákona alebo iného právneho predpisu.

               19.Každý člen by sa mal v rámci možností snažiť poskytnúť primeranú lehotu medzi uverejnením textu zákona alebo iného právneho predpisu uvedeného v odseku 14 písm. a) tohto oddielu a dátumom, od ktorého musia poskytovatelia služieb tento zákon alebo iný právny predpis dodržiavať.

               Informačné centrá

               20.Každý člen zachová alebo vytvorí vhodné mechanizmy na zodpovedanie otázok poskytovateľov služieb alebo osôb, ktoré chcú poskytovať službu, týkajúcich sa opatrení uvedených v odseku 1 tohto oddielu
                  15
               . Člen sa môže rozhodnúť, či bude takéto otázky riešiť prostredníctvom informačných a kontaktných miest zriadených podľa článkov III a IV dohody, alebo prostredníctvom akýchkoľvek iných vhodných mechanizmov.

               Technické normy

               21.Každý člen podporuje svoje príslušné orgány, aby pri prijímaní technických noriem prijímali technické normy vyvíjané prostredníctvom otvoreného a transparentného procesu, a podporuje akýkoľvek orgán vrátane príslušných medzinárodných organizácií
                  16
                určených na vyvíjanie technických noriem v tom, aby pri vývoji využívali otvorené a transparentné procesy.

               Vývoj opatrení

               22.Ak člen prijme alebo zachová opatrenia týkajúce sa povolenia poskytovať službu, člen zabezpečí, aby:

               a)boli takéto opatrenia založené na objektívnych a transparentných kritériách
                  17
               ;

               b)boli postupy nestranné a pre žiadateľov primerané na preukázanie toho, či spĺňajú požiadavky, ak takéto požiadavky existujú;

               c)postupy samy osebe neodôvodnene nebránili splneniu požiadaviek, a aby

               d)takéto opatrenia nediskriminovali mužov a ženy
                  18
               .

               ODDIEL III – ALTERNATÍVNE PRAVIDLÁ DOMÁCEJ REGULÁCIE SLUŽIEB
                  REGULÁCIA FINANČNÝCH SLUŽIEB

               Rozsah pôsobnosti

               1.Tieto pravidlá sa vzťahujú na opatrenia členov, týkajúce sa licenčných požiadaviek a postupov a kvalifikačných požiadaviek a postupov ovplyvňujúcich obchod s finančnými službami, ako je vymedzené v prílohe dohody GATS o finančných službách.

               2.Tieto pravidlá sa nevzťahujú na žiadne požiadavky, obmedzenia, podmienky alebo výhrady uvedené v listine člena v zmysle článkov XVI alebo XVII dohody.

               3.Na účel týchto pravidiel sa pojem „povolenie“ používa vo význame povolenia poskytovať službu a vychádza z postupu, ktorý musí žiadateľ dodržiavať na preukázanie súladu s licenčnými požiadavkami alebo kvalifikačnými požiadavkami.

               Lehoty na vybavenie žiadostí

               4.Ak člen vyžaduje povolenie na poskytovanie služby, zaistí, aby jeho príslušné orgány umožnili v uskutočniteľnej miere predloženie žiadosti kedykoľvek v priebehu roka
                  19
               . Ak na podanie žiadosti existuje konkrétna lehota, zmluvná strana zaistí, aby príslušné orgány umožnili primeranú lehotu na predloženie žiadosti.

               Elektronické žiadosti a uznávanie kópií

               5.Ak člen vyžaduje povolenie na poskytovanie služby, zaistí, aby jeho príslušné orgány:

               a)s prihliadnutím na svoje konkurenčné priority a obmedzené zdroje pracovali na tom, aby boli schopné prijímať žiadosti v elektronickej forme, a

               b)uznávali kópie dokladov, ktoré sú overené v súlade s vnútroštátnymi zákonmi a inými právnymi predpismi členskej krajiny, namiesto originálnych dokladov, pokiaľ príslušné orgány nevyžadujú originálne doklady na ochranu integrity procesu udeľovania povolenia.

               Spracovanie žiadostí

               6.Ak člen vyžaduje povolenie na poskytovanie služby, zaistí, aby jeho príslušné orgány:

               a)v uskutočniteľnej miere poskytli orientačný časový rámec na spracovanie žiadosti;

               b)na požiadanie žiadateľa poskytli bez zbytočného odkladu informácie týkajúce sa stavu žiadosti;

               c)v uskutočniteľnej miere bez zbytočného odkladu zistili úplnosť žiadosti na účely spracovania podľa vnútroštátnych zákonov a iných právnych predpisov členskej krajiny;

               d)v prípade, že považujú žiadosť za úplnú na účely spracovania podľa vnútroštátnych zákonov a iných právnych predpisov
                  20
                členskej krajiny, v primeranej lehote po predložení žiadosti zabezpečili:

               i)dokončenie spracovania žiadosti a

               ii)informovanie žiadateľa o rozhodnutí v súvislosti so žiadosťou,
                  21
                podľa možnosti písomne
                  22
               ;

               e)v prípade, že považujú žiadosť za neúplnú na účely spracovania podľa vnútroštátnych zákonov a iných právnych predpisov členskej krajiny, v primeranej lehote v uskutočniteľnej miere:

               i)informovali žiadateľa, že žiadosť je neúplná,

               ii)na požiadanie žiadateľa uviedli dodatočné informácie, ktoré sa vyžadujú na doplnenie žiadosti alebo inak poskytli usmernenie k tomu, prečo sa žiadosť považuje za neúplnú, a

               iii)dali žiadateľovi možnosť
                  23
                poskytnúť dodatočné informácie, ktoré sa vyžadujú na doplnenie žiadosti,

               ak však žiadna z uvedených možností nie je uskutočniteľná a žiadosť sa zamietne z dôvodu neúplnosti, aby zaistil, že o tom bude žiadateľ informovaný v primeranej lehote, a

               f)ak je žiadosť zamietnutá, v uskutočniteľnej miere, buď z vlastnej iniciatívy, alebo na požiadanie žiadateľa, informovali žiadateľa o dôvodoch zamietnutia a v relevantných prípadoch o postupoch opätovného predloženia žiadosti; žiadateľovi by sa nemalo brániť v podaní ďalšej žiadosti
                  24
                výlučne na základe toho, že mu bola v minulosti žiadosť zamietnutá.

               7.Príslušné orgány členskej krajiny zaistia, aby povolenie po udelení nadobudlo bezodkladne platnosť v súlade s platnými podmienkami
                  25
               .

               Poplatky

               8.Každý člen zabezpečí, aby jeho príslušné orgány v súvislosti s poplatkami za povolenie
                  26
               , ktoré účtujú, poskytli žiadateľom sadzobník poplatkov alebo informácie o spôsobe určovania výšky poplatkov.

               Posudzovanie kvalifikácií

               9.Ak člen požaduje preskúmanie s cieľom posúdiť žiadosť o povolenie na poskytovanie služby, zabezpečí, aby jeho príslušné orgány naplánovali takéto preskúmanie v primeraných pravidelných intervaloch a poskytli žiadateľom primeranú lehotu na podanie žiadosti o vykonanie preskúmania. So zreteľom na náklady, administratívne zaťaženie a integritu príslušných postupov sa členovia vyzývajú na prijímanie žiadostí o vykonanie takýchto preskúmaní v elektronickej forme a na to, aby v čo najväčšej možnej miere zvážili používanie elektronických prostriedkov v ďalších aspektoch procesov preskúmania.

               Nezávislosť

               10.Ak člen prijme alebo zachová opatrenia týkajúce sa povolenia na poskytovanie služby, člen zabezpečí, aby jeho príslušné orgány prijímali a spravovali svoje rozhodnutia spôsobom nezávislým od akéhokoľvek poskytovateľa služby žiadajúceho o povolenie
                  27
               .

               Uverejňovanie a dostupné informácie

               11.Ak člen vyžaduje povolenie na poskytovanie služby, podľa článku III dohody a odsekov 6 a 8 tohto oddielu bezodkladne uverejní
                  28
                alebo inak písomne verejne sprístupní informácie potrebné na to, aby poskytovatelia služieb alebo osoby, ktoré chcú poskytovať službu, splnili požiadavky a postupy na získanie, zachovanie, pozmenenie a obnovenie takéhoto povolenia. Takéto informácie zahŕňajú okrem iného, ak sú relevantné:

               a)požiadavky a postupy;

               b)kontaktné údaje príslušných orgánov;

               c)odvolávacie alebo preskúmavacie postupy, pokiaľ ide o rozhodnutia týkajúce sa žiadostí;

               d)postupy monitorovania alebo presadzovania dodržiavania podmienok licencií alebo kvalifikácií, ako aj

               e)možností zapojenia verejnosti, napr. prostredníctvom pojednávaní alebo pripomienok.

               Príležitosť na pripomienkovanie a informovanie pred nadobudnutím účinnosti

               12.V možnom rozsahu a spôsobom, ktorý je v súlade s jeho právnym poriadkom prijímania opatrení, každý člen
                  29
                vopred uverejní:

               a)všeobecne záväzné zákony a iné právne predpisy, ktoré navrhuje prijať v súvislosti so záležitosťami, ktoré patria do rozsahu pôsobnosti odseku 1 tohto oddielu alebo

               b)dokumenty, ktoré obsahujú dostatočné informácie o takomto možnom novom zákone alebo inom právnom predpise, aby mohli zainteresované osoby a ostatní členovia posúdiť, či a ako výrazne by to mohlo ovplyvniť ich záujmy.

               13.Každý člen sa v medziach uskutočniteľnosti a v súlade so svojím právnym poriadkom v oblasti prijímania opatrení vyzýva na to, aby uplatňoval odsek 12 tohto oddielu na postupy a všeobecne platné správne rozhodnutia, ktoré navrhuje prijať v súvislosti so záležitosťami patriacimi do rozsahu pôsobnosti odseku 1.

               14.V medziach uskutočniteľnosti a v súlade so svojím právnym poriadkom v oblasti prijímania opatrení poskytne každý člen zainteresovaným osobám a ostatným členom primeranú možnosť vyjadriť sa k navrhovaným opatreniam alebo uverejneným dokumentom podľa odseku 12 alebo 13 tohto oddielu.

               15.V medziach uskutočniteľnosti a spôsobom, ktorý je v súlade s jeho právnym poriadkom v oblasti prijímania opatrení, zohľadní každý člen pripomienky prijaté podľa odseku 14 tohto oddielu
                  30
               .

               16.Pri uverejnení zákona alebo iného právneho predpisu uvedeného v odseku 12 písm. a) tohto oddielu alebo pred jeho uverejnením, v medziach uskutočniteľnosti a spôsobom, ktorý je v súlade s právnym poriadkom v oblasti prijímania opatrení, sa člen vyzýva, aby vysvetlil účel a dôvod prijatia zákona alebo iného právneho predpisu.

               17.Každý člen by sa mal v rámci možností snažiť poskytnúť primeranú lehotu medzi uverejnením textu zákona alebo iného právneho predpisu uvedeného v odseku 12 písm. a) tohto oddielu a dátumom, od ktorého musia poskytovatelia služieb tento zákon alebo iný právny predpis dodržiavať.

               Informačné centrá

               18.Každý člen zachová alebo vytvorí vhodné mechanizmy na zodpovedanie otázok poskytovateľov služieb alebo osôb, ktoré chcú poskytovať službu, týkajúcich sa opatrení uvedených v odseku 1 tohto oddielu
                  31
               . Člen sa môže rozhodnúť, či bude takéto otázky riešiť prostredníctvom informačných a kontaktných miest zriadených podľa článkov III a IV dohody, alebo prostredníctvom akýchkoľvek iných vhodných mechanizmov.

               Vývoj opatrení

               19.Ak člen prijme alebo zachová opatrenia týkajúce sa povolenia na poskytovanie služby, člen zabezpečí, aby:

               a)boli takéto opatrenia založené na objektívnych a transparentných kritériách
                  32
               ;

               b)boli postupy nestranné a pre žiadateľov primerané na preukázanie toho, či spĺňajú požiadavky, ak takéto požiadavky existujú;

               c)postupy samy osebe neodôvodnene nebránili splneniu požiadaviek, a aby

               d)takéto opatrenia nediskriminovali mužov a ženy
                  33
               .

               _______________

               PRÍLOHA 2

               INF/SDR/3/Rev.1 z 2. decembra 2021

               SPOLOČNÁ INICIATÍVA V OBLASTI DOMÁCEJ REGULÁCIE SLUŽIEB

               LISTINY ŠPECIFICKÝCH ZÁVÄZKOV

               Revízia
                  34*

               Tento dokument obsahuje zoznam listín špecifických záväzkov týkajúcich sa pravidiel domácej regulácie služieb.

               _______________

                        ČLEN

                        DÁTUM PREDLOŽENIA

                        OZNAČENIE DOKUMENTU

                        1.

                        Albánsko

                        22. 11. 2021

                        INF/SDR/IDS/ALB/Rev.1

                        2.

                        Argentína

                        29. 10. 2021

                        INF/SDR/IDS/ARG

                        3.

                        Austrália

                        19. 10. 2021

                        INF/SDR/IDS/AUS/Rev.1

                        4.

                        Bahrajnské kráľovstvo

                        Má sa predložiť najneskôr do 31. marca 2022.

                        5.

                        Brazília

                        12. 11. 2021

                        INF/SDR/IDS/BRA/Rev.1

                        6.

                        Kanada

                        22. 10. 2021

                        INF/SDR/IDS/CAN/Rev.1

                        7.

                        Čile

                        29. 10. 2021

                        INF/SDR/IDS/CHL/Rev.1

                        8.

                        Čína

                        29. 10. 2021

                        INF/SDR/IDS/CHN/Rev.1

                        9.

                        Kolumbia

                        29. 10. 2021

                        INF/SDR/IDS/COL/Rev.1

                        10.

                        Kostarika

                        17. 11. 2021

                        INF/SDR/IDS/CRI/Rev.1

                        11.

                        Salvádor

                        Má sa predložiť najneskôr do 31. marca 2022.

                        12.

                        Európska únia

                        29. 10. 2021

                        INF/SDR/IDS/EU/Rev.1

                        13.

                        Osobitná administratívna oblasť Hongkong

                        2. 11. 2021

                        INF/SDR/IDS/HKG/Rev.1

                        14.

                        Island

                        29. 10. 2021

                        INF/SDR/IDS/ISL/Rev.1

                        15.

                        Izrael

                        29. 10. 2021

                        INF/SDR/IDS/ISR/Rev.1

                        16.

                        Japonsko

                        28. 10. 2021

                        INF/SDR/IDS/JPN/Rev.1

                        17.

                        Kazachstan

                        26. 11. 2021

                        INF/SDR/IDS/KAZ/Rev.1

                        18.

                        Kórejská republika

                        28. 10. 2021

                        INF/SDR/IDS/KOR/Rev.1

                        19.

                        Lichtenštajnsko

                        10. 11. 2021

                        INF/SDR/IDS/LIE/Rev.1

                        20.

                        Maurícius

                        27. 10. 2021

                        INF/SDR/IDS/MUS/Rev.1

                        21.

                        Mexiko

                        1. 11. 2021

                        INF/SDR/IDS/MEX/Rev.1

                        22.

                        Moldavská republika

                        29. 10. 2021

                        INF/SDR/IDS/MDA/Rev.1

                        23.

                        Čierna Hora

                        16. 11. 2021

                        INF/SDR/IDS/MNE/Rev.1

                        24.

                        Nový Zéland

                        29. 10. 2021

                        INF/SDR/IDS/NZL/Rev.1

                        25.

                        Nigéria

                        23. 11. 2021

                        INF/SDR/IDS/NGA/Rev.1

                        26.

                        Severné Macedónsko

                        16. 11. 2021

                        INF/SDR/IDS/MDK/Rev.1

                        27.

                        Nórsko

                        28. 10. 2021

                        INF/SDR/IDS/NOR/Rev.1

                        28.

                        Paraguaj

                        19. 11. 2021

                        INF/SDR/IDS/PRY/Rev.1

                        29.

                        Peru

                        17. 11. 2021

                        INF/SDR/IDS/PER/Rev.1

                        30.

                        Filipíny

                        Má sa predložiť najneskôr do 28. februára 2022.

                        31.

                        Ruská federácia

                        Má sa predložiť najneskôr do 28. februára 2022.

                        32.

                        Saudskoarabské kráľovstvo

                        22. 11. 2021

                        INF/SDR/IDS/KSA/Rev.1

                        33.

                        Singapur

                        3. 11. 2021

                        INF/SDR/IDS/SGP/Rev.1

                        34.

                        Švajčiarsko

                        1. 11. 2021

                        INF/SDR/IDS/CHE/Rev.1

                        35.

                        Samostatné colné územie Taiwanu, Penghu, Kinmenu a Matsua

                        27. 10. 2021

                        INF/SDR/IDS/TPKM/Rev.1

                        36.

                        Thajsko

                        25. 11. 2021

                        INF/SDR/IDS/THA

                        37.

                        Turecko

                        28. 10. 2021

                        INF/SDR/IDS/TUR/Rev.1

                        38.

                        Ukrajina

                        5. 11. 2021

                        INF/SDR/IDS/UKR/Rev.1

                        39.

                        Spojené kráľovstvo

                        27. 10. 2021

                        INF/SDR/IDS/GBR

                        40.

                        Spojené štáty

                        22. 10. 2021

                        INF/SDR/IDS/USA

                        41.

                        Uruguaj

                        29. 10. 2021

                        INF/SDR/IDS/URY/Rev.1

               PRIPOJENÝ DOKUMENT

               INF/SDR/IDS/EU/Rev.1

               SPOLOČNÁ INICIATÍVA V OBLASTI DOMÁCEJ REGULÁCIE SLUŽIEB

               OZNÁMENIE EURÓPSKEJ ÚNIE

               PREDBEŽNÁ LISTINA ŠPECIFICKÝCH ZÁVÄZKOV

               Tento text dopĺňa záznamy týkajúce sa horizontálnych záväzkov obsiahnutých v týchto dokumentoch:

               –Európska únia: GATS/SC/157 (7. máj 2019);

               –Bulharsko: GATS/SC/122 (21. máj 1997), GATS/SC/122/S1 (11. apríl 1997), GATS/SC/122/S2 (26. február 1998);

               –Rumunsko: GATS/72 (15. apríl 1994), GATS/SC/72/S1 (11. apríl 1997), GATS/SC/72/S2 (26. február 1998);

               –Chorvátsko: GATS/SC/130 (22. december 2000).

               _______________

               PREDBEŽNÁ LISTINA ŠPECIFICKÝCH ZÁVÄZKOV – EURÓPSKA ÚNIA

                        Režimy poskytovania služieb:  1. cezhraničné poskytovanie  2. spotreba v zahraničí  3. obchodná prítomnosť  4. prítomnosť fyzických osôb

                        Odvetvie alebo pododvetvie

                        Obmedzenia týkajúce sa prístupu na trh

                        Obmedzenia týkajúce sa národného zaobchádzania

                        Dodatočné záväzky

                        I. HORIZONTÁLNE ZÁVÄZKY

                        VŠETKY ODVETVIA UVEDENÉ V TEJTO LISTINE

                        Európska únia prijíma pre všetky sektory zahrnuté v tejto listine, s výnimkou finančných služieb, ako dodatočné záväzky pravidlá, ktoré sú obsiahnuté v oddiele II dokumentu INF/SDR/1.

                        Európska únia prijíma pre sektor finančných služieb zahrnutý v tejto listine ako dodatočné záväzky pravidlá obsiahnuté v oddiele III dokumentu INF/SDR/1.

                     (1)

                        Členovia uznávajú, že by mohli byť vypracované ďalšie pravidlá podľa článku VI odseku 4 tejto dohody.

                     (2)

                        Medzi príslušné postupy patrí podanie žiadosti o výnimku v súlade s článkom IX ods. 3 písm. b) dohody o založení WTO, resp. využitie článku XXI dohody GATS.

                     (3)

                        Od príslušných orgánov sa nevyžaduje, aby začali posudzovať žiadosti mimo svojho bežného pracovného času a pracovných dní.

                     (4)

                        Príslušné orgány môžu požadovať predloženie všetkých informácií v stanovenom formáte, aby ich mohli považovať za „úplné na účely spracovania“.

                     (5)

                        Príslušné orgány môžu túto požiadavku splniť tým, že budú žiadateľa vopred informovať písomne, a to aj prostredníctvom uverejneného opatrenia, že ak nedostane odpoveď po uplynutí stanovenej lehoty od dátumu predloženia žiadosti, znamená to, že žiadosť bola uznaná alebo zamietnutá.

                     (6)

                        Pojem „písomne“ môže znamenať aj v elektronickej podobe.

                     (7)

                        Takouto možnosťou sa nevyžaduje, aby príslušný orgán poskytol predĺženie lehôt.

                     (8)

                        Príslušné orgány môžu požadovať, aby bol obsah takejto žiadosti revidovaný.

                     (9)

                        Príslušné orgány nie sú zodpovedné za oneskorenia z dôvodov mimo ich kompetencií.

                     (10)

                        Medzi poplatky za povolenie nepatria poplatky za využívanie prírodných zdrojov, poplatky za aukciu, verejnú súťaž alebo za iné nediskriminačné spôsoby udeľovania koncesií, ani povinné príspevky na poskytovanie univerzálnej služby.

                     (11)

                        V záujme väčšej istoty treba uviesť, že týmto ustanovením sa neukladá konkrétna administratívna štruktúra; ustanovenie odkazuje na rozhodovací proces a vykonávanie rozhodnutí.

                     (12)

                        Na účely týchto pravidiel sa používa slovo „uverejniť“ vo význame uviesť v úradnej publikácii, napríklad v úradnom vestníku alebo na oficiálnom webovom sídle. Členovia sa vyzývajú, aby sústredili elektronické publikácie na jednom online portáli.

                     (13)

                        Odseky 14 až 17 tohto oddielu uznávajú, že členovia používajú rôzne spôsoby, ako informovať zainteresované osoby a ostatných členov o niektorých opatreniach pred ich prijatím, a že alternatívy uvedené v odseku 14 tohto oddielu odrážajú rôzne právne systémy.

                     (14)

                        Týmto ustanovením nie je dotknuté konečné rozhodnutie člena, ktorý prijíma alebo zachováva akékoľvek opatrenie týkajúce sa povolenia poskytovať službu.

                     (15)

                        Je zrejmé, že obmedzené zdroje môžu byť faktorom pri určovaní, či je mechanizmus na zodpovedanie otázok vhodný.

                     (16)

                        Pojem „príslušné medzinárodné organizácie“ sa vzťahuje na medzinárodné orgány, ktorých členstvo je otvorené aspoň pre príslušné orgány všetkých členov WTO.

                     (17)

                        Takéto kritériá môžu okrem iného zahŕňať spôsobilosť a schopnosť poskytovať službu, vrátane jej poskytovania spôsobom, ktorý je v súlade s regulačnými požiadavkami člena a so zdravotnými a environmentálnymi požiadavkami. Príslušné orgány môžu posúdiť, aká váha sa má pripisovať každému kritériu.

                     (18)

                        Rozdielne zaobchádzanie, ktoré je opodstatnené a objektívne, a ktorého cieľom je splniť legitímny účel, a prijatie dočasných osobitných opatrení zameraných na urýchlenie faktickej rodovej rovnosti, sa na účely tohto ustanovenia nepovažuje za diskrimináciu.

                     (19)

                        Od príslušných orgánov sa nevyžaduje, aby začali posudzovať žiadosti mimo svojho bežného pracovného času a pracovných dní.

                     (20)

                        Príslušné orgány môžu požadovať predloženie všetkých informácií v stanovenom formáte, aby ich mohli považovať za „úplné na účely spracovania“.

                     (21)

                        Príslušné orgány môžu túto požiadavku splniť tým, že budú žiadateľa vopred informovať písomne, a to aj prostredníctvom uverejneného opatrenia, že ak nedostane odpoveď po uplynutí stanovenej lehoty od dátumu predloženia žiadosti, znamená to, že žiadosť bola uznaná alebo zamietnutá.

                     (22)

                        Pojem „písomne“ môže znamenať aj v elektronickej podobe.

                     (23)

                        Takouto možnosťou sa nevyžaduje, aby príslušný orgán poskytol predĺženie lehôt.

                     (24)

                        Príslušné orgány môžu požadovať, aby bol obsah takejto žiadosti revidovaný.

                     (25)

                        Príslušné orgány nie sú zodpovedné za oneskorenia z dôvodov mimo ich kompetencií.

                     (26)

                        Medzi poplatky za povolenie nepatria poplatky za využívanie prírodných zdrojov, poplatky za aukciu, verejnú súťaž alebo za iné nediskriminačné spôsoby udeľovania koncesií, ani povinné príspevky na poskytovanie univerzálnej služby.

                     (27)

                        V záujme väčšej istoty treba uviesť, že týmto ustanovením sa neukladá konkrétna administratívna štruktúra; ustanovenie odkazuje na rozhodovací proces a vykonávanie rozhodnutí.

                     (28)

                        Na účely týchto pravidiel sa používa slovo „uverejniť“ vo význame uviesť v úradnej publikácii, napríklad v úradnom vestníku alebo na oficiálnom webovom sídle. Členovia sú vyzývaní, aby sústredili elektronické publikácie na jednom online portáli.

                     (29)

                        Odseky 12 až 15 tohto oddielu uznávajú, že členovia používajú rôzne spôsoby, ako informovať zainteresované osoby a ostatných členov o niektorých opatreniach pred ich prijatím, a že alternatívy uvedené v odseku 12 tohto oddielu odrážajú rôzne právne systémy.

                     (30)

                        Týmto ustanovením nie je dotknuté konečné rozhodnutie člena, ktorý prijíma alebo zachováva akékoľvek opatrenie týkajúce sa povolenia poskytovať službu.

                     (31)

                        Je zrejmé, že obmedzené zdroje môžu byť faktorom pri určovaní, či je mechanizmus na zodpovedanie otázok vhodný.

                     (32)

                        Takéto kritériá môžu okrem iného zahŕňať spôsobilosť a schopnosť poskytovať službu, vrátane jej poskytovania spôsobom, ktorý je v súlade s regulačnými požiadavkami člena. Príslušné orgány môžu posúdiť, aká váha sa má pripisovať každému kritériu.

                     (33)

                        Rozdielne zaobchádzanie, ktoré je opodstatnené a objektívne, a ktorého cieľom je splniť legitímny účel, a prijatie dočasných osobitných opatrení zameraných na urýchlenie faktickej rodovej rovnosti, sa na účely tohto ustanovenia nepovažuje za diskrimináciu.

                     (34)
                  *
                        Touto revíziou sa Salvádor dopĺňa do zoznamu listín špecifických záväzkov.